《题运使卢同年抱孙 其十 授经图》
清代·戴亨

魏相宰茂陵，文翁治巴蜀。经术持化民，往往易成俗。

使君今名持，建塾亲教育。俗学每拘墟，糟粕转相勖。

岂知导肯綮，批却随心目。况以身为律，宁不争自淑。

士气顿改观，英才待收录。

作者简介：戴亨，字通乾，号遂堂，汉军旗人。康熙辛丑进士，官齐河知县。有《庆芝堂诗集》。